**การพัฒนาองค์ความรู้ในการบริหารจัดการและแก้ปัญกาสาธารณสุขในพื้นที่**

**๑.ชื่องานวิจัย/บทความ**

โครงการ “นักเรียนตำบลบัวขาว ยิ้มสวยฟันดีปี ๒๕๖๐ ”

**๒.ชื่อผู้วิจัย**

นางณัฐณิชา แสบงบาล

นางสาววิริญญา วณิชชานนท์

**๓.หน่วยงาน**

กลุ่มงานทันตกรรมโรงพยาบาลสมเด็จพระยุพราชกุฉินารายณ์

**๔.ปีที่จัดทำ**

เดือน พฤศจิการยน พ.ศ. ๒๔๔๙ ถึง เดือน มีนาคม พ.ศ. ๒๕๖๐

**๕.หลักการและเหตุผล**

สุขภาพร่างกายที่แข็งแรงนับเป็นปัจจัยพื้นฐานที่สำคัญในการดำรงชีวิตในปัจจุบัน เพราะการมีสุขภาพดีจะส่งผลดีต่อร่างกาย จิตใจ สังคม และปัญญา การดูแลสุขภาพเบื้องต้นนับเป็นสิ่งสำคัญที่คนในยุคปัจจุบันควรมีความรู้และสามารถปฏิบัติได้เบื้องต้น ปัญหาสุขภาพช่องปากเป็นอีกปัจจัยหนึ่งของปัญหาด้านสุขภาพที่ส่งผลกระทบกับประชาชนทุกวัย โดยเฉพาะในเด็กวัยเรียนจากการตรวจสุขภาพช่องปากตามระบบเฝ้าระวังและพฤติกรรมทางทันตสุขภาพของนักเรียนในโรงเรียนประถมศึกษาในเขตตำบลบัวขาวปี ๒๕๕๗ -๒๕๕๙ จำนวน ๘ โรงเรียนพบปัญหาฟันแท้ผุ ดังนี้

กราฟแสดงร้อยละฟันแท้ผุ ปี ๒๕๕๗ –๒๕๕๙

 จากตารางการตรวจฟัน พบว่าเด็กวัยเรียนยังมีปัญหาเหงือกอักเสบและโรคฟันผุที่ต้องได้รับการแก้ไข ซึ่งสาเหตุส่วนใหญ่เกิดจากการขาดความรู้ ความเข้าใจและมีทัศนคติที่ไม่ถูกต้อง รวมทั้งการทำความสะอาดช่องปากที่ไม่ถูกวิธี ซึ่งปัญหาดังกล่าวจะส่งผลกระทบโดยตรงต่อการเรียน สุขภาพร่างกาย และการประกอบกิจกรรมต่างๆของนักเรียน ทางกลุ่มงานทันตกรรม โรงพยาบาลสมเด็จพระยุพราชกุฉินารายณ์ ได้ตระหนักถึงความสำคัญของปัญหาที่เกิดขึ้นจึงจัดทำโครงการ “นักเรียนตำบลบัวขาว ยิ้มสวยฟันดี ปี๒๕๖๐” เพื่อดำเนินงานส่งเสริม ป้องกัน และรักษา สุขภาพช่องปากนักเรียน ซึ่งเป็นการส่งเสริมให้นักเรียนเกิดความรู้ เกิดทักษะในการดูแลสุขภาพและได้รับการรักษาทางทันตกรรมอย่าถูกต้อง ซึ่งการดำเนินงานจำเป็นต้องไดรับความร่วมมือจากครู นักเรียน ผู้ปกครองและทันตบุคลากร เพื่อส่งเสริมให้มีการดูแลทางทันตสุขภาพอย่างถูกวิธี และสม่ำเสมอทั้งที่บ้านและที่โรงเรียนต่อไป

**๖.วัตถุประสงค์**

๖.๑. เพื่อให้นักเรียนในเขตตำบลบัวขาวระดับชั้นประถมศึกษาปีที่ ๑ ถึง ๖ ได้รับการตรวจสุขภาพช่องปากร้อยละ๑๐๐

๖.๒. เพื่อให้นักเรียนในเขตตำบลบัวขาวระดับชั้นประถมศึกษาปีที่ ๑ ถึง ๖ ที่มีปัญหาด้านสุขภาพช่องปากได้รับบริการทางทันตกรรมและได้แก้ไขปัญหาทุกคน ๖.๓. เพื่อให้นักเรียนในเขตตำบลบัวขาวระดับชั้นประถมศึกษาปีที่ ๑ ถึง ๖ มีกิจกรรมแปรงฟันหลังอาหารกลางวันอย่างต่อเนื่อง

**๗.กลุ่มเป้าหมาย**

นักเรียนระดับชั้นประถมศึกษาปีที่ ๑ ถึง๖ในโรงเรียนประถมศึกษาเขตตำบลบัวขาว จำนวน ๘ โรงเรียน นักเรียน จำนวน ๑,๘๖๐ คน

**๘.เครื่องมือ**

๘.๑.แบบตรวจเฝ้าระวังทางทันตสุขภาพ

๘.๒. แผ่นพับความรู้ทางทันตสุขศึกษา คู่มือผู้นำนักเรียน โมเดลฟัน

๘.๓. แบบบันทึกการแปรงฟันหลังอาหารกลางวัน

**๙.ขั้นตอนการดำเนิน**

๙.๑. ตรวจสุขภาพช่องปากนักเรียนทุกคนตามระบบเฝ้าระวังทางทันตสุขภาพ

๙.๒.ให้บริการทางทันตกรรม เช่นอุดฟัน ถอนฟัน ขูดหินปูน ในนักเรียนที่มีปัญหาสุขภาพช่องปาก

๙.๓.อบรมผู้นำนักเรียน ๘ โรงเรียน จำนวน ๑๔๐ คน ประกอบด้วย

๙.๓.๑ให้ความรู้ด้านทันตสุขภาพผู้นำนักเรียน เรื่อง การแปรงฟันที่ถูกวิธีโรคเหงือกอับเสบ และโรคฟันผุ

 ๙.๓.๒ ฝึกการแปรงฟันที่ถูกวิธีโดยใช้โมเดลฟัน

**๑๐.คำสำคัญ**

ประถมศึกษา ฟันแท้ผุ

**๑๑.ประเภทผลงาน (เรื่องเล่า,CQI,R2R,งานวิจัย)**

CQI

**๑๒.สถานะ (จัดทำโครงร่าง,เสนอโครงร่าง,เก็บข้อมูล,วิเคราะห์,จัดทำรายงาน)**

เก็บข้อมูล